**OBAVIJEST MATURANTIMA**

**o pravu na podnošenje prigovora na bodovanje (ocjenjivanje) ispita Državne mature u prvom roku šk. god. 2023./2024.**

 **U srijedu, 10. srpnja 2024. u 12.00 sati bit će** objavljeni privremeni rezultati ispita Državne mature u prvom roku šk. god. 2023./2024. Ovogodišnji maturanti i ostali pristupnici na svojoj će stranici, na poveznici Moji rezultati, dobiti uvid u rješenja svojih ispita, broj bodova koji im je dodijeljen te uspjeh koji su postigli na ispitima kojima su pristupili.

**Rok za prigovore** na rezultate ispita traje 48 sati od objave privremenih rezultata. U skladu sa navedenim, od **10. srpnja od 12:01** sati do **12. srpnja u 12:00 sati** traje aktivnost ulaganja **prigovora učenika na bodovanje ispita.**

**Učenici četvrtih razreda srednjih škola u Republici Hrvatskoj** prigovor podnose pisanim putem **Školskome ispitnome povjerenstvu**, koje donosi mišljenje o opravdanosti prigovora i prosljeđuje ga Centru.

**Prigovore trebate podnijeti u Školi (soba ispitnog koordinatora) u prizemlju, u navedenim terminima:**

**srijeda, 10. srpanj 2024. od 12:00 do 14:00 sati**

**ćetrvtak, 11. srpanj 2024. od 9:00 do 12:00 sati**

**petak, 12. srpanj 2024. od 9:00 do 12:00 sati**

**Obrazac prigovora** nalazi se na web – stranici Škole te u našoj virtualnoj učionici za Državnu mature (Viva Engage) DMT TESZG 2023./2024. Isto tako Obrazac možete preuzeti i u uredu ispitne koordinatorice u prizemlju Škole. ŠIP (Školsko ispitno povjerenstvo) će izvršiti uvid u svaki prigovor, unijeti ga u bazu za Državnu maturu, dati svoje mišljenje, a nakon što ga NCVVO razmotri, na svom ćete korisničkom profilu na stranici postani – student, pod poveznicom *Moji prigovori* vidjeti je li vaš prigovor usvojen ili ne.

**Napomena: U Obrascu prigovora, u prostoru za tekst prigovora,** mora biti točno napisano na koji se zadatak odnosi prigovor te obrazloženo u čemu se sastoji nepravilnost. U obzir se neće uzimati prigovori tipa „molim da još jednom pregledate moj ispit jer mi nedostaje jedan bod za prolaz ili veću ocjenu“. Isto tako nećemo razmatrati prigovore tipa „nisam uspio/uspjela prepisati odgovore u List za odgovore, ili „nisam uspjela/uspio prepisati sadržaj Lista za koncept u List za čistopis“.

**Konačna objava rezultata ispita bit će 17. srpnja 2024. u 12:00 sati.**

**Ispitna koordinatorica**

 **Slavica Falamić, prof.**